Շուշանիկ Կուրղինեան

Շուշանիկ Կուրղինեան (Փոփոլճեան, 18 Օգոստոս 1876, Կումայրի, Ռուսիոյ Կայսրութիւն - 24 Նոյեմբեր 1927, ԵրեւանGRANDES MUJERES ARMENIAS), արեւելահայ առաջին կին բանաստեղծուհին։

 Կենսագրութիւն 
Ծնած է Ալեքսանդրապոլ, 30 Օգոստոս 1876-ին։ Գրել սկսած է 1889-ին՝ աշխատակցելով օրաթերթերու եւ պարբերականներու։

Իր երգերուն մէջ ան ցնցող մանրամասնութիւններով կը ներկայացնէ կեանքի մէջ իշխող հակադրութիւնները։ Կուրղինեանի բանաստեղծական խօսքը երբեմն կը թանձրանայ տեսանելիութեան չափ եւ ապա կը վերածուի բուռն զայրոյթի անոնց դէմ, որոնց յանցանքով «տնքում է հողը շնչով մահահոտ, վիշտն է գալարւում երկրի երեսին»։ Ան թշուառին եւ զրկուածին երգիչն է։ Սակայն անոնց կեանքը երգելով, ան միշտ յուսադրած, բողոքի եւ ըմբոստութեան մղած է զանոնք։

Գրագիտուհիին զբաղեցնող գլխաւոր հարցերէն է ազգային ազատագրութեան խնդիրը, որուն ան նուիրած է քանի մը գողտրիկ քերթուածներ։

Հետաքրքրական եռանդ ունին Կուրղինեանի սիրային բանաստեղծութիւնները, որոնց մէջ ան կ'անդրադառնայ նաեւ կնոջ ստրկական վիճակին։ Այդ առումով ալ ուշագրաւ է անոր «Արծուի սէրը» քերթուածը։
200px|մինի|աջից|Շուշանիկ Կուրղինեանի գերեզմանաքրը
1907 թուականին Կուրղինեան հրատարակած է իր բանաստեղծութիւններու առաջին գրքոյկը «Արշալոյսի ղօղանջներ» խորագիրով, որ համբաւ բերած է իրեն։ Այնուհետեւ երկար տարիներ հանդէս չէ եկած առանձին գիրքով։ Անոր բազմաթիւ բանաստեղծութիւններէ ընտրովի ստուար հատոր մը հրատարակած է Հայաստանի պետական հրատարակչութիւնը։

Կուրղինեան մեռած է Երեւան Նոյեմբեր 24, 1927-ին։
 Յիշատակ 
1939-ին՝ Երեւանի Շէնգաւիթ վարչական շրջանին մէջ հիմնուած թիւ 17 գրադարանը, կը կոչուի Շուշանիկ Կուրղինեանի անունովԳրադարաններ Երեւան Քաղաքում։

 Ծանօթագրութիւններ 

Ստորոգութիւն:1876 ծնունդներ
Ստորոգութիւն:30 Օգոստոսի ծնունդներ
Ստորոգութիւն:Ալեքսանդրապոլ ծնունդներ
Ստորոգութիւն:1927 մահեր
Ստորոգութիւն:24 Նոյեմբերի մահեր
Ստորոգութիւն:Երեւան մահացածներ
Ստորոգութիւն:Հայ հասարակական գործիչներ
Ստորոգութիւն:Գրողներ այբբենական կարգով
Ստորոգութիւն:Կիւմրի ծնածներ